KBANK เน้นปล่อยสินเชื่อบุคคลมีคุณภาพ พุ่งเป้าลูกค้ารายได้มากกว่า15,000 บ./เดือน
KBANK เน้นปล่อยสินเชื่อบุคคลมีคุณภาพ พุ่งเป้าลูกค้ารายได้มากกว่า15,000 บ/เดือน คาดอัตราเติบโตตลาดสินเชื่อส่วนบุคคลในระบบธนาคารพาณิชย์ทั้งปีโตราย 1.5-2.7%
7 ก.ย. 2558

นายทวี ธีระสุนทรวงศ์ รองกรรมการผู้จัดการ ธนาคารกสิกรไทย จำกัด (มหาชน) หรือ KBANK เปิดเผยว่า ธนาคารยังคงเน้นการปล่อยสินเชื่อบุคคลอย่างมีคุณภาพ โดยเน้นไปที่กลุ่มลูกค้าที่มีรายได้มากกว่า 15,000 บาทต่อเดือนขึ้นไป ที่มีวินัยทางการเงินและต้องการใช้เงินเพื่อเสริมสภาพคล่อง โดยธนาคารยังคงมีคุณภาพสินเชื่อที่ดี มีหนี้ไม่ก่อให้เกิดรายได้ (NPL) อยู่ในระดับที่ควบคุมได้ โดยในครึ่งปีแรกธนาคารมียอดวงเงินสินเชื่อประมาณ 4 หมื่นล้านบาท ขณะที่ศูนย์วิจัยกสิกรไทยคาดว่าอัตราการเติบโตของตลาดสินเชื่อส่วนบุคคลในระบบธนาคารพาณิชย์ทั้งปีนี้จะเติบโตประมาณ 1.5-2.7%